b'\n_START_ARTICLE_\nDuccio\n_START_SECTION_\nCariera artistic\xc4\x83\n_START_PARAGRAPH_\nUnde \xc8\x99i cu cine a studiat Duccio este o chestiune aflat\xc4\x83 \xc3\xaenc\xc4\x83 \xc3\xaen dezbatere dar prin analiza stilului \xc8\x99i tehnicii sale istoricii de art\xc4\x83 au fost capabili s\xc4\x83 limiteze domeniul. Mul\xc8\x9bi cred c\xc4\x83 ar fi studiat cu Cimabue iar al\xc8\x9bii cred c\xc4\x83 ar fi c\xc4\x83l\xc4\x83torit singur p\xc3\xa2n\xc4\x83 la Constantinopol \xc8\x99i ar fi \xc3\xaenv\xc4\x83\xc8\x9bat direct de la un maestru bizantin; aceast\xc4\x83 ipotez\xc4\x83 este \xc3\xaen mare parte acceptat\xc4\x83 datorit\xc4\x83 stilului de pictur\xc4\x83 al lui Duccio foarte asem\xc4\x83n\xc4\x83tor cu cel bizantin._NEWLINE_Nu exist\xc4\x83 dovezi clare c\xc4\x83 Duccio ar fi realizat fresce. Lucr\xc4\x83rile sale cunoscute sunt realizate pe panel de lemn, pictate \xc3\xaen tempera cu ou \xc8\x99i \xc3\xaenfrumuse\xc8\x9bate cu aur. Diferit de arti\xc8\x99tii contemporani \xc8\x99i dinaintea sa, Duccio a fost un maestru al temperei \xc8\x99i a reu\xc8\x99it s\xc4\x83 st\xc4\x83p\xc3\xa2neasc\xc4\x83 tehnica prin delicate\xc8\x9be \xc8\x99i precizie. Pu\xc8\x9bine se cunosc despre cariera sa de pictor dinainte s\xc4\x83 primeasc\xc4\x83 prima sa comand\xc4\x83 \xc3\xaen 1278 c\xc3\xa2nd, la v\xc3\xa2rsta de 23 de ani, a fost angajat s\xc4\x83 picteze 12 paneluri de lemn pentru a servi drept coper\xc8\x9bi pentru documente guvernamentale. Acesat\xc4\x83 lucrare este acum pierdut\xc4\x83. De\xc8\x99i Duccio a fost activ din 1268 p\xc3\xa2n\xc4\x83 \xc3\xaen jurul anului 1311, doar aproximativ 13 lucr\xc4\x83ri ale sale au rezistat p\xc3\xa2n\xc4\x83 ast\xc4\x83zi._NEWLINE_Doar dou\xc4\x83 dintre lucr\xc4\x83rile lui Duccio care au rezistat pot fi datate cu precizie. Ambele au fost comenzi publice importante: Rucellai Madonna (Galeria Uffizi) comandat\xc4\x83 \xc3\xaen aprilie 1285 de c\xc4\x83tre Compagnia del Laudesi di Maria Vergine pentru o capel\xc4\x83 a Basilicii din Santa Maria Novella din Floren\xc8\x9ba \xc8\x99i Maest\xc3\xa0 comandat pentru altarul Catedralei din Siena, lucrare comandat\xc4\x83 \xc3\xaen 1308 \xc8\x99i finalizat\xc4\x83 \xc3\xaen 1311.\n_START_SECTION_\nStil\n_START_PARAGRAPH_\nStilul lui Duccio era similar cu cel bizantin din mai multe perspective, cum ar fi fundalul auriu \xc8\x99i scenele religioase cunoscute dar, \xc3\xaen acela\xc8\x99i timp, era diferit \xc8\x99i mai experimental. Lucr\xc4\x83rile sale aveau un nivel \xc3\xaenalt de frumuse\xc8\x9be cu detalii delicate, uneori \xc3\xaenrustate cu pietre pre\xc8\x9bioase \xc8\x99i \xc8\x9bes\xc4\x83turi aproape ornamentale. Duccio era cunoscut \xc8\x99i pentru organizarea complex\xc4\x83 a spa\xc8\x9biului. Personajele erau organizate specific \xc8\x99i cu un scop. \xc3\x8en lucrarea Rucellai Madonna privitorul poate vedea \xc3\xaen lucru toate aceste aspecte. Duccio a fost \xc8\x99i unul dintre primii pictori care s\xc4\x83 plaseze personajele \xc3\xaen locuri arhitecturale. A \xc3\xaenceput s\xc4\x83 exploreze \xc8\x99i s\xc4\x83 investigheze profunzimea \xc8\x99i spa\xc8\x9biul. A acordat \xc8\x99i o aten\xc8\x9bie deosebit\xc4\x83 sentimentului, ceea ce nu putea fi observat la al\xc8\x9bi pictori contemporani. Personajele interac\xc8\x9bioneaz\xc4\x83 cu tandre\xc8\x9be \xc8\x99i delicate\xc8\x9be una cu cealalt\xc4\x83; nu mai exist\xc4\x83 Hristos \xc8\x99i Fecioara, exist\xc4\x83 mama \xc8\x99i fiul. Prin aceasta Duccio cocheteaz\xc4\x83 cu naturalismul. Personajele lui Duccio par a nu fi de pe aceast\xc4\x83 lume cu divine. Influen\xc8\x9ba sa poate fi observat\xc4\x83 la mul\xc8\x9bi al\xc8\x9bi pictori cum ar fi Simone Martini \xc8\x99i fra\xc8\x9bii Ambrogio \xc8\x99i Pietro Lorenzetti.'